Lav et referat af nedenstående tekst:

Tekst:
En lastbil slingrede fra side til side på Aalborgvej nord for Thisted natten til fredag, og det fik en buschauffør til at ringe til politiet. Ti minutter senere blev lastbilen stoppet, og den 44-årige polske chauffør blev bedt om at blæse i alkometeret. Her skulle det vise sig, at promillen var helt oppe over to. Derfor blev manden anholdt og kørt med på stationen til afrusning. Afhøring fredag Lastbilen på polske nummerplader er nu i politiets varetægt, og chaufføren har fået flere bøder. I løbet af fredagen skal han afhøres. Reglerne er sådan, at når promillen er over 2,0, får føreren frakendt sit kørekort ubetinget i minimum tre år, 20 dages betinget fængsel, en bøde på en månedsløn og krav om at deltage i et alkohol- og trafikkursus.

Referat:
En polsk mand blev stoppet nord for Thisted med en tårnhøj promille natten til fredag.